《咸丰三年冬贷粟钱江农人张国震馈钱以济是日暴风不止先王母倚闾忧甚距今十九岁矣感怀成诗》
清代·施山

百历冰霜年少日，一钱生死感人恩。饥寒岁暮亲垂老，风浪江人日已昏。

祷佛炉烟归未绝，极天坟树远无痕。天涯又怆清明近，麦饭何时拜墓门。

作者简介：浙江会稽人，字寿伯，初名学宜，字子山。同光间游幕鄂中，敏悟过人，博览群书，诗文博雅。有《姜露庵诗集》、《杂记》。